rlitschk/wikidir huggingface dataset:
Piep betekent Piep, en Apparaat to’n Musikmaken, Piep, en Apparaat to’n Smöken, en Deel von en Vogelkoje, Piep, Priel vör de Küst von Dithmarschen, Piep, Deel von’n Oort Nincoperdiek an’n Rand von Oolland. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Kai Chresten Winding (* 18. Mai 1922 in Aarhus, Däänmark; † 6. Mai 1983 in Yonkers, New York) weer en amerikaansch Jazzbasuunist vun däänsch Herkunft. Windings Familie is 1934 in de USA utwannert. He fung 1940 sien Musikerloopbahn an un speel eerst bi Sonny Durham un bi Alvino Rey (1941). Nah Engagements in de Bands vun Shorty Allen, Benny Goodman (1945–46), Stan Kenton (1946–47), Charlie Ventura (1947–48) un Tadd Dameron (1948–49) hett he en Combo mit Buddy Stewart leit un weer an de Birth-of-the-Cool-Upnahmen vun Miles Davis bedeeligt, um dornah mit Gerry Mulligan to arbeiten. In’ Juni ’47 hebbt Miles Davis, Hank Jones un he in Hawkins’ All-Stars-Formation (Bean A Re-Bop) speelt. Nah en Tätigkeit bi Rundfunk un Feernsehn hett he van 1954 bit 1956 mit J. J. Johnson as tweeten Basuunisten in en Quintett arbeit, dat bannig populär wurr. Nah wiederen, in’ Jazz Composers Workshop anfangen musikalischen Experimenten mit en Septett, in dat veer Basuunisten (tosätzlich noch Willie Dennis un Bennie Green) mit en Rhythmusgruppe speelt hebbt, dat he bit 1960 führen dee, hett he as Studiomusiker in New York arbeit. In disse Tiet hett he sück all mit den Insatz vun elektronisch Middel in en Bläserensemble befaat. 1956
De Piepe oder Piep is en Reedschop to'n Smöken. In den Piepenkopp warrt dor Tabak för ansteken. Wenn een an de Piepe trecken deit, denn warrt de Smook in'n Mund tagen. De Piepe is meist so lange bekannt, as dat Smöken. Bit to'n Enn vun dat 19. Johrhunnert hefft de meisten Minschen, de Tabak bruken döen, Snuuvtabak nahmen oder Piepe smöökt. Midderwielen sünd Piepen un Piepensmökers in'n Achtergrund treden, wieldatt Zigaretten un Zigarren sik unbannig utbreedt hefft. De beiden öllsten Piepen, de funnen wurrn sünd, stammt ut Poverty Point in Louisiana un vun dat Eiland Marajó an de Münnen vun den Amazonas. Beide schöllt se in dat 15. Johrhunnert vör Christus maakt wurrn sien. Dormols sünd Reedschoppen na Aart vun Piepen ok in den Nahen Osten bekannt ween. Wohrschienlich is dor in düsse Länner Hemp oder Opium mit smöökt wurrn. In de Tied vör Christoph Kolumbus is dat Smöken vun de Piep in ganz Noordamerika bekannt ween, bloß de Innuit schöllt dor eerst hunnert Johre nah Kolumbus mit anfungen hebben. Dormols sünd de Piepen meist ut Holt, Hoorn, Catlinitsteen oder Klei maakt wurrn. De Fredenspiepe (Lakota: Chanunpa Wakan) is hüdigendags noch bekannt, as en Symbol dor för, wenn Lüde uphoolt
Ieslannsch( ok Ieslannsk, Ieslandsch; Egennaam: íslenska) is een noordgermaansche Spraak, de up Iesland praten warrd. Ieslannsch stammt tomeerst van westnorweegsche Dialekten af. Ieslannsch hett een Barg ole Flekschonen, veel mehr as dat Hoog- oder Nedderdütske. Dat Snacken hett sik söder de Wikingertied een beetjen ännert, man wokeen Ieslannsch lesen kann, kann ook de Texten ut dat Middelolder (so as de Edda) ton Deel verstahn. Ieslannsch hett noch de germaanschen th-Luut so as dat Ingilsche. De ieslannsche Schrievwies hett twee egen Teken: Ð (groot) un ð (lütt) för den weken Thorn-Luut un Þ för den harden Thorn-Luut. De Bookstaav Þ stammt van een germaansch Ruunteken af.
De Noordlandflagg is en inoffitschelle Flagg för Plattdüütsch Land un Spraak. De Flagg is maakt as en Skandinaavsche Krüüz. De Klören vun de Flagg schöllt en typisch Plattdüütsch Landschop in't Vörjohr simboleren: Mit (vun buten na binnen) gröön för de Wischen un Feller, geel för Raps un Blamen, blau för de See un de wiete Heven. De Flagg kümmt ut de alternative Heimatbewegung vun de laten 1980e Johren. De Flagg hett hör Wutteln bi de olle Flagg vun't Land Ollnborg, de ook en Krüüzflagg was. De Flagg is autonoom, dat bedüüt, dor is keen änkel Parti achter un de stait neet för en bestemmt politisch Direktschoon. Een vun de dore Strieder för de Noordlandflagg as överregional Plattdüütsch Symbool is de Schriever Snorre Björkson, de meest alltiet bi sien Theaterwark un sien Lesen en Noordlandflagg hissen lett. Wat tegen de Noordlandflagg snackt is, dat ene annere Minnerheet de Vepsen, en finnougrisch Volk in Russland, al siet 1992 de sülve Flaage bruukt.. De Noordlandflagg het twors ehren Orsprung in de laten 1980e Johren un is so villicht en lütt beten öller as de vepsische Flagg, man de Unnerschhed is de vepsische Flagg warrt, anners as de Noordlandflagg, auk offitschell bruukt. Groep fan
Lew Nikolajewitsch Graaf Tolstoi (Russisch: Лев Николаевич Толстой, wetenschopplik Transkriptschoon: Lev Nikolaevič Tolstoj, faken ook Leo Tolstoi;* 9. September 1828 in Jasnaja Poljana bi Tula; † 20. November 1910 in Astapowo, hüdigendags Lew Tolstoi in den Oblast Lipezk) is en Schriever ut Russland ween. Siene groten Warke „Война и миръ“ (Vojna i mir ‘Krieg un Freden’) un „Анна Каренина“ (Anna Karenina) sünd Klassikers mank de Romane vun den Realismus. Tolstoi stamm ut dat ole russische Adelsgeslecht vun de Tolstoi af. Mit negen Johre is he Weetkind wurrn. Vun dor af an hett sien Vadder siene Suster up em uppasst. 1844 fung he an, un studeer orientaalsche Spraken an de Universität Kasan. Denn wessel he un studeer up Afkaat. Man 1847 hett he sien Studium afbraken. He övernehm dat Stammgoot vun siene Familie mit 350 liefegen Arbeiters in Jasnaja Pola un woll dor wat för doon. Vun 1851 af an hett he as Fähnrich bi ene Brigade vun de Artillerie in den Zaren siene Armee bi den Krieg in’n Kaukasus mitmaakt. Vun düssen Krieg un wat he dor beleevt hett, hett he in siene fröhen Vertellen schreven (u. a. de Kosaken). Nadem de Krimkrieg utbraken weer, hett he 1854 den Stellungskrieg
De FIFA WM-Pokal (eng.: FIFA World Cup Trophy) is de Pokal vun de FIFA, de bi de Football-Weltmeesterschop utspeelt warrt. Da is de Nafolger vun den Coupe Jules Rimet, de bi de Weltmeesterschoppen vun 1930 bit 1970 utspeelt worrn is un mit den drüdden Sieg vun Brasilien in’t Johr 1970 in den duersomen Besitt vun den brasiliaanschen Football-Verband övergahn is. De FIFA WM-Pokal is in Frankfort an’n Main bi de Utlosen to de Football-Weltmeesterschop 1974 to’n eersten mol vörstellt worrn un warrt siether vergeven. De FIFA WM-Pokal is 1971 vun den Italiener Silvio Gazzaniga utklamüstert woorn un weer 1973 vun de bekannten Gold- un Sülversmeed-Warkstatt Bertoni G.D.E. S.r.l. in Mailand herstellt. De Pokal is en Goldstatue, de so groot is as’n Selter-Buddel. Se hett en Gewicht vun 6,2 kg, wovun 4,9 kg 18-karatig Gold sünd, un en Hööch vun 36,8 cm. As de Statue en teemlich lütt Gewicht hett, kann man dorvun utgahn, dat de Pokal binnen in holl is. De Stuate wiest twee jubileeren Footballspelers, de tosamen de Weltkugel in jemehr utreckten Hannen hollt. De Statue steiht op’n runnen Sockel, in den twee Kränz ut Malachit-Halfeddelstenen inleggt sünd. Dortwüschen is de engelsche Inschrift FIFA World Cup anbröcht as ok
Dat lett so, as wenn disse Artikel nich so akraat is as de ween schull. Kiek ok op de Diskussionssiet vun den Artikel. Een Fidel (Fiddel) is een Instrument met Sneers un een Bagen. De Bagen warrd över de Sneers trocken un so gifft dat een Luut. Een Fidel warrd ton gröttsten Deel ut Holt maakt. De Fidel stammt ut dat fröe Middelolder. De öllsten Texte över een Fidelinstrument sünd ut dat 11. Jaarhunnert. Tominnst bi dat Rebec, een Fidel van daartomaal Tiden, kann man wisen, dat dat sien Wutteln in'n Orient (of in de arabisch Rüümte) hett. In'n Middelolder geev dat Fideln, de in Quinten un welke, de in Quarten stimmt worrn. Later hebbt sik männi Instrumentenfamilien rutbildet as de Folkfiddeln, de klassischen Vigelininstrumenten, de Gambeninstrumente un so füdder. In een Symphonieorchester speelt de Fideln meerst de Hööftrull. De Fidel in de klassisch Musik nöömt sik Vigelin ook Violin (Sopran) un Viola (Alt). Buten dat gifft dat noch dat Cello un de Bass. De Vigelin hett hör Sneers in Quinten stimmt. Binnen de Folkmusik gifft dat een Koppel egen Fiddeln. So hebbt de Lüüd upp Kreta een Fiddel, de nöömt sik Lyra un warrd upp de Knee holln. In
Disse Artikel is man blots en Stubben. Du kannst Wikipedia helpen un em verbetern. De Violin oder Vigelin is de Naam van de Fiddel in de klassisch Musik. Violin bedüüt egens "lütte Viola". De Violin is bi de Fiddeln dat Sopraninstrument. De Kwinten gaat upp G-D-a-e'. För dat Violienspeel gifft dat een Barg Literatur. To dat Rebett van een Solo-Violinspeler höört tot Bispeel Johann Sebastian Bach sien Solo-Sonaten. Dat gröttere Altinstrument warrd Viola of Bratsche nöömt. Violine. Mehr Biller, Videos oder Audiodateien to’t Thema gifft dat bi Wikimedia Commons.
Freddy Gardner (* 1910 in London; † 26. Juli 1950) weer en britisch Jazz- Musiker (Klarinette, Saxophon) un Bandleader vun den Swing un de Danzmusik. Freddy Gardner tell in de 1930er un 40er Johren to de bekanntst Saxophonisten in England, as he in de Bands vun Syd Lipton, Billy Bissett un Bert Firman speel. Buterdem weer he as Sessionmusiker good fraagt un wark bi Upnahmen vun Jay Wilbur, Benny Carter, Teddy Foster, Valaida Snow, Ray Noble un Buck Washington mit. Gardner is ok regelmatig in Radiosendungen uptreden un nehm van 1936 bit 1939 för de Label Interstate, Parlophone un Rex mit eegen Ensembles un sien Swing Orchestra up, in de u. a. de Basuunist Ted Heath speel. Nah den Militärdeenst in’ Tweeten Weltkrieg weer he Solist bi Peter Yorke & His Concert Orchestra. Nah en Slaganfall is he Enn’ Juli 1950 storven. Original Recordings 1939-1950 (Naxos) 'Freddy Gardner (Decca, 1951) In The Mood For Love (Empress, ed.1999) Swing Orchestra 1937–1939/Small Groups 1936–1937 (Harlequin) Sideman Supreme (Harlequin, ed. 2006) The Essential Collection Biographie bi Allmusic
De Tartaree (Latiensch: Tartaria oder Tataria Magna) is vun dat Middelöller bit to dat 20. Johrhunnert de europääsche Naam för de Länner in'n Osten vun den Ural un vun de Kaspische See bit an den Pazifik ween. Vör de Tied vun de Updeckers Zheng He un Christoph Kolumbus hefft Lüde ut Europa mit de Tartaree meist elkeen Deel vun de Welt buten Europa un Afrika meent. In düsse Gemarken wohnen törksche un Mongoolsche Völker. As de Russen de Tartaree erovert harrn, hefft se ehr den neen Naam Sibirien geven. Tartarstan
Disse Artikel is man blots en Stubben. Du kannst Wikipedia helpen un em verbetern. Đồng Hới is de Hööftstadt vun de vietnamesische Provinz Quảng Bình, den an’n Gulf vun Tonkin liggt. Se hett 103.988 Inwahners (Stand 2007). Dat Rebeet vun de Stadt bedrocht 154,55 km².
De Flooghaven Đồng Hới (Sân bay Đồng Hới) is de Flooghaven vun Đồng Hới, Hööftstadt vun de vietnamesisch Provinz Quảng Bình in Vietnam. He liggt 6 Kilometer vun dat Stadtzentrum af bi’n Oort Đồng Hới, 450 km vun Hanoi. Dong Hoi Flaaghaven in Bedrief nahmen afropen an’n 19. Mai 2008 Dong Hoi Flaaghaven in Bedrief nahmen op Vietnam News afropen an’n 19. Mai 2008
De Flooghaven Tân Sơn Nhất is de Flooghaven vun Ho-Chi-Minh-Stadt (Saigon) in Vietnam. He liggt 7 Kilometer vun dat Stadtzentrum af bi’n Oort Ho-Chi-Minh-Stadt. De Flooghaven hett twee Start- un Lannbahnen. De gröttere warrt vör allen för Flöög na butenlands bruukt, de lüttjere för Flöög binnenlands. De Flooghaven Sunan is de Hööftstüttpunkt vun de noordkoreaansche Flooglien Vietnam Airlines. De Flooghaven hett 47 Parkbuchten för Flegers un twee Hangars.
Disse Artikel is man blots en Stubben. Du kannst Wikipedia helpen un em verbetern. Ho-Chi-Minh-Stadt is de gröttste Stadt in Vietnam. Se liggt an’n Stroom Saigon un hett 7.123.340 Inwahners (Stand 2009). Dat Rebeet vun de Stadt bedriggt 2.095 km². Bit April 1975 weer de Stadt unner ehrn olen Naam Saigon de Hööftstadt vun de Republiek Vietnam. Ho-Chi-Minh-Stadt. Mehr Biller, Videos oder Audiodateien to’t Thema gifft dat bi Wikimedia Commons.
Leonid Denissowitsch Kisim, russisch:Леонид Денисович Кизим, weetenschaplich Transliteration Leonid Denisovič Kizim; * 5. August 1941 in Krasnij Liman, Oblast Donezk, Ukrainische SSR; † 14. Juni 2010) weer en sowjetischer Kosmonaut. De Testpilot un Fallschirmspringer vun de sowjeetsch Luftstrietkraften hett de Luftwapenhoochschool afslooten. Nahdem he an‘ 23. Oktober 1965 dör dat Kosmonauten-Trainingszentrum utwählt wurrn weer, hett he vun November 1965 bit Dezember 1967 de Kosmonautengrundutbilden OKP absolveert. Kisim weer in de Folgetiet mehrfak Ersatzmann för Sojus-Missionen, bit he an‘ 27. November 1980 as Kummandant vun de neegente Gastmannschap vun Saljut 6 mit Sojus T-3 in den Weltruum floog. 1984 weer he denn Kummandant vun de darte Stammbesatzung vun Saljut 7, Saljut 7 EO-3 un floog mit Sojus T-10. An‘ 2. Oktober 1984 kehrt he mit Sojus T-11 torüch. Sien Upenhalt düer 236 Daag. In disse Tiet ünnernehm Kisim söss so nömmt EVA’s, hööftsächlich för Reparaturen un Utbauten vun Saljut 7. Dat letzte Mal floog Kisim 1986 als Kummandant vun de eerste Stammbesatzung vun de Ruumstation Mir mit Sojus T-15. Up disse Mission ünnernehm Kisim twee Butenboordarbeiten, um den Gittermast vun de Mir uptobauen un Experimente to bargen. Nahdem Leonid Kisim an‘ 13. Juni 1987 ut dat Kosmonautenkorps utscheeden weer, wurr he
Gordon Vernon Audley (* 20. April 1928 in Winnipeg, Manitoba; † 1. Oktober 2012)) is en ehmalger kanaadsch Iesflinklöper. He hett an dree Olympisch Winterspelen deelnommen un wunn 1952 in Oslo tosommen mit den Norweger Arne Johansen de Bronzemedaille över 500 m. Dat bleev aber ok sien eenzig Spitzenplatzeerung bi internatschonal Wettkampen. In Kanada weer he ok noch dreemal Viezmeester. Profil up Skateresults.com Statistik bi Speedskatingnews Audley in de Datenbank vun Sports-Reference.com (engelsch) Gordon Vernon Audley (Englisch). The Audley Family History Website. Afropen an’n 13. Februar 2017.
Tommy Dorsey (egentlich Thomas Francis Dorsey; * 19. November 1905 in Shenandoah, Pennsylvania; † 26. November 1956 in Greenwich, Connecticut) weer en US-amerikaansch Jazzmusiker (Basuunist un Trompeter). Tosommen mit sien Bröer Jimmy Dorsey grünn Tommy all in de 1920er Johren in Shenandoah de Dorsey's Novelty Six. Se hebbt ok beid bi de California Ramblers un in de darut afleit Studioband The Little Ramblers speelt. In New York hebbt sück de Weeg vun de beid Bröers tonächst trennt. Tommy Dorsey speel ünner annern 1927 bit 1928 in dat Orchester vun Paul Whiteman. 1934 bit 1935 hett he denn tosommen mit sien Bröer de bannig spoodriek Dorsey Brother Band leit, in de ünner annern later sülvst spoodriek Bandleader as Glenn Miller un Bob Crosby as Musiker tätig weern. 1935 grünn Tommy Dorsey sien eegen Big Band, de to en vun de an’ meesten ansehn un spoodriekst Orchester vun de Big Band-Ära wurr. Stilistisch tüschen Danzmusik un Jazz ansiedelt, hebbt bi Dorsey ünner annern so bekannt Jazzmusiker ut de Epoche as Gene Krupa, Buddy Rich, Charlie Shavers, Bunny Berigan un Buddy De Franco speelt. As Arrangeure weern ünner annern Sy Oliver un Paul Weston för Dorsey tätig, as Singers Jack Leonard, Frank Sinatra,
Phong Nha-Kẻ Bàng is de Naam vun en Natschonalpark in’t nöördliche Zentral-Vietnam. De Park liggt as Deel vun de beiden Distrikten Bố Trạch un Minh Hoa in de Provinz Quảng Bình, ruchweg 500 km süüdlich vun de vietnameeschen Hööftstadt Hanoi. De Phong Nha-Kẻ Bàng Natschonalpark hett en Flach vun üm un bi 86.000 Hektar un liggt nipp un nau an de Grenz na Laos. In den Natschonalpark befinnt sik dat öllste bedüdene Karstrebeet in Asien. Billt sik sik de Karstformatschoon siet dat Paläozoikum (vör ruchweg 400 Millionen Johren). Dör de tektonischen Aflööp hett de Karstlandschop vun’n Park en sünnere Tohopensetten un wiest tallrieke teemlich achtbore geomorpholoogsche Egenschoppen op. De wietlöpige Phong Nha-Kẻ Bàng Natschonalpark bargt intressante Rebeden as en grote Tall vun Höhlen un Strööm, de op mehr as 65 km Läng ünner de Eer verlopen doot. Britische Forschers hebbt in’n April 2009 twintig ne’e Höhlen in dissen Park opdeckt, de en Samtläng vun 56 Kilometers hebbt. Na jemehrn Bericht befinnt sik dorünner de gröttste Höhl vun de helen Welt: De Sơn-Đoòng-Höhl is grötter as de Deer Cave in Malaysia, de in’n Gunung Mulu Natschonalpark liggt. De Natschonalpark Phong Nha-Ke Bang is 2003 in de List vun dat Weltnaturarv vu
Attilio Ruffini (* 31. Dezember 1925 in Mantua; † 23. Juni 2011 in Rom)) weer en italiensch Politiker. Ruffini weer Liddmaat vun de Democrazia Cristiana un deen in verscheeden Regeeren as Transport-, Verteidigungs- un Butenminister. Morto ex ministro Attilio Ruffini, ansa.it van' 24. Juni 2011 (afropen an' 24. Dezember 2012) (italieensch)
Echnaton (ok: Akhenaten) war ain van de mainst opmárkleke Farao's van Egypten. Hai zag der huil lellek ut: Hai har ain lánk en smoll Gezicht, klaine puntege Ougen en dikke Lippens mit noarbenedenstoande Mondhouken. Hai war groot en har ain hangende Buk, ook al war-e nait dik. Dit kwam deurt Zaikte van Marfan. Dit har sin Zeun, Tutankhamon, ook op loatere Leeftid. Et opmárkleke hiervan war, dat-e zuch ook zo ôf luit beelden. Andere Faraos luiten zuch afbuilden zo'as si as mooist waren. Næstens sin Uterlek war-e as ainege Farao int huile Egyptische Geschiednis, Monothe'ist. Dat betaikent dat-e môr in ain God geleufde. Dit war de Aten. Echnaton/Akhenaten geleufde dat dou sin Voa, Amenophis III., stárfde, hai verandert war int Aten. Alle andere Goden waren verdreven deur sin almachtege voader. Konnst immers allend môr de Sönne zain, dus war dat de ainege God. De Aten war de Sönnedisk dei mainstid boven et Heufd van Ra afbeeld wuir, môr nau war-e sulfstandeg en har-e stroalen dei ìndegden in Handen dei Ankher vast heulden. Ter ere van dizze nije God, wuir der ook ain nije Heufdstadt kozen (normoal war et Thebes). Dizze nije Heufdstadt lag int midden van Egypten: Amarna (Akhetaten). Hier
Pipe betekent Pipe, Appraat to’n Musikmaken, Pipe, Appraat to’n Smöken, Pipe, in de Informatik en Datenstroom twüschen twee Prozessen, senkrechten Streek Pipe, US-amerikaansche Band, Pipe, fröheren belgischen Markennaam för Autos, Pipe Peak, Barg in Ellsworthland, Antarktika. Pipe is de Familiennaam von Justin Pipe (* 1971), engelschen Dartspeler. Kiek ok bi: Pipes. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Groep fan Auwerk (Köppel vun Auerk) is en Organisatschoon vun natschoonaale Fresen för heel Freesland. De Grupp warkt in de Maneer vun en alternative Akschoonsgrupp. De Groep fan Auwerk worr 2003 grünnt. De Wutteln vun de Grupp sünd bi Fresen in de Nedderlannen. De Grupp hett sik Auerk as Symbool utsöcht, ümdat daar fröer de Upstalsboom (Dingstee vun de frigen freesken Seelannen) was. De Grupp will, dat dat Fresendum as egen Natschonalität neven de nedderlannsche un de dütske Staatsbörgerskupp estemeert warrd. 2005 hett de Grupp in de nedderlannsche Provinz Freesland en Andrag upp freeske Staatsbörgerskupp stellt. Bi en Aktion worrn Euro-Afteken an de Kaars in FRL för Freesland ännert. In Neddersassen bestait De Group vun Auwerk upp de Ünnerscheed tüsken Fresen un Sassen in Neddersassen un will Schillers vun dat "Land Niedersachsen" in "Oost-Fryslond" ännern laten (so bi en Aktion an de Autobaan bi Bunde). De Groep fan Auwerk hett 2006 en egen freesk Flagg (interfreesk Flagg) för heel Freesland vörslaan (in de Aart vun de Noordlandflagg för all Plattdüütschen tohoop). De Flagg is en skandinaavsch Krüüz met Klören vun de männi Freeslannen un Seerosenbläders vun de Flagg vun de westfreeske Provinz Fryslan. groepfanauwerk.com
Marcus Belgrave (* 12. Juni 1936 in Chester, Pennsylvania; † 23. Mai 2015 in Ann Arbor) weer en US-amerikaansch Trompter vun den Modern Jazz. De in Detroit levend Belgrave speel mit 18 Johren bi Ray Charles. Later henn hett he mit Max Roach, Charles Mingus, Ella Fitzgerald, Bud Powell, Tony Bennett, Sammy Davis Jr., Dizzy Gillespie un John Sinclair arbeit. Siet 1988 is he fast Liddmaat in Wynton Marsalis sien Lincoln Jazz Orchestra. He is up nicht mehr to tellen Jazzalben to hören. Buterdem is he Inspiration un Förderer vun Musikers ut de jüngere Generation as etwa Kenny Garrett, Regina Carter, James Carter, Geri Allen, Bob Hurst un Carlos McKinney. He weer an Upnahmen vun Charles Mingus, Gunther Schuller, George Gruntz, Geri Allen, Carl Craig, Cecil Payne un David Murray bedeeligt, hett aber ok as Studiomusiker för Motown Records, Blue Note Records oder Tribe Records arbeit. Belgrave, de mit de Singerin Joan Bow Belgrave verheiraadt is, lehrt bi de Stanford Jazz Workshop un is totiet (2008) Gastperfesser an dat Oberlin Conservatory. Marcus Belgrave wurr 2009 to’n Kresge Eminent Artist ernannt, en Ehr, de vun en Priesgeld vun 50.000 US-Dollar begleit wurrd. Mit de Pries wurrd sien künstlerisch Levensleistung as ok
Disse Artikel is man blots en Stubben. Du kannst Wikipedia helpen un em verbetern. Arsen Borissowitsch Kozojew (russ'sch Арсен Борисович Коцоев; * 15. Januar 1872 in Gisel, hüüttodaags Bezirk Prigorodny, Noordossetien; † 4. Februar 1944 in Ordschonikidse, hüüttodaags Wladikawkas) weer en sowjetsch Schriever vun ossetsche Herkumst. He gillt as een vun de wichtigsten Schriever vun ossetsche Literatur. Kozojew keem ut en arme Buernfamilie, güng mit negen Johren in de Dörpschool un besöök dorno en Seminar in Ardon. In disse Tied wöss siene Begeisterung för de Literatur. Wegen en Krankheit künn he dat Seminar nich afsluten un kehr in sien Heimatdörp trüch, wo he Texten schreev. In't Johr 1912 arbeid Kozojew in dat bolschewistische Dagblad „Prawda“ as Korrektor, un meek in dat Johr dor en poor Vertellsels apentlich. Радзырдтӕ. Цхинвал, 1924; Радзырдтӕ. Мӕскуы, 1927. Радзырдтӕ. Цхинвал, 1929; Радзырдты ӕмбырдгонд. 1-аг чиныг, Орджоникидзе, 1934. «Фыдбылыз», «Цӕукъа ӕмӕ фыркъа», «Ханиффӕйы мӕлӕт», «Джанаспи». Орджоникидзе, 1940. Уацмыстӕ, фыццаг том. Дзӕуджыхъӕу, 1949. Уацмыстӕ. Орджоникидзе, 1971. Избранные рассказы, М., 1952; Саломи. Избранные рассказы, М., 1959. Salagaeva Z. Arsen Kotsoev, w kn.: Ein Essay über ossetische Geschichte zur Sowjetzeit, Ordshonokidse, s. 118-30 Ephity T. Kotsoity Arsen. Ordshonikidse, 1955 (Monographie, in ossetsch).
Augustus (* 23. September 63 v. Chr. as Gaius Octavius in Rom † 19. August 14 n. Chr. in Nola bi Neapel), warrt as de eerste röömsche Kaiser ankeken. He is Groot-Broersjung un hauptsächlich Arv vun Gaius Julius Caesar ween un hett de Kriege um de Macht, de na Caesar sien Dood losgüngen, amenne wunnen. He hett en Enne maakt mit dat Johrhunnert vun de Börgerkriege un hett dat Huus vun de Juliers grünnt. Sien Motto weer, datt he de Röömsche Republiek wedder herstellen woll, man in Würklichkeit hett he sik dor an sett. dör dat Prinzipat de Republiek in eene Monarkie um to muddeln. Siene Herrschop hett en lange Tied vun Freden in dat Röömsche Riek mit sik bröcht. Later sünd düsse Johre as de Tieden vun de Pax Augusta besungen wurrn. Boren is de latere Augustus unner den Naam vun Gaius Octavius. Na Sueton hett he an un for sik den Binaam Thurinus harrt, Cassius Dio seggt, Kaipias weer noch en annern, nich so bekannten Binaam vun Augustus ween Nadem Caesar em 44 v. Chr. in sien Testament as Söhn annahmen harr, hett Augustus den sien Naam (C. Iulius Caesar oder, vullstännig, mit de Söhnformel Gaius Iulius C.